Diari Oficial de la Generalitat Valenciana


Sumari del DOGV 6885, del 19-10-2012 (2012/9538)

ORDE 21/2012, de 10 d'octubre, de la Conselleria d'Infraestructures, Territori i Medi Ambient, per la qual s'aprova l'actualització de la descripció del traçat de la via pecuària assegador del Troncal, que discorre pel terme municipal d'Alcoi, classificada mitjançant orde de la Conselleria de Medi Ambient el dia 16 de febrer de 1993.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9538


Data del document
:   10-10-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 21/2012, de 10 d'octubre, de la Conselleria d'Infraestructures, Territori i Medi Ambient, per la qual s'aprova l'actualització de la descripció del traçat de la via pecuària assegador del Troncal, que discorre pel terme municipal d'Alcoi, classificada mitjançant orde de la Conselleria de Medi Ambient el dia 16 de febrer de 1993. [2012/9538]  
Antecedents de fet  
  
1. Vista la resolució de l'aleshores conseller de Medi Ambient, Aigua, Urbanisme i Habitatge de 25 d'octubre de 2007, en la qual acorda autoritzar que la Direcció Territorial d'Alacant inicie l'expedient de revisió de la classificació de la via pecuària assegador del Troncal, que discorre pel terme municipal d'Alcoi, amb subjecció a la legislació vigent.  
2. L'anunci d'inici de les operacions de revisió de la classificació de la via pecuària denominada Sendera del Troncal del terme municipal d'Alcoi, província d'Alacant, va ser publicat en el DOCV núm. 6161, de 9 de desembre de 2009. Així mateix, es va donar publicitat mitjançant un edicte en l'Ajuntament d'Alcoi i es va informar del mencionat acte a tots aquells limítrofs de la via pecuària i organismes interessats, per mitjà de notificació. Els treballs esmentats es van dur a terme el dia 16 de febrer de 2010.  
3. Finalitzades estes operacions, va ser formulada la proposta de revisió de la classificació, l'exposició al públic de la qual va ser anunciada en el BOP d'Alacant núm. 43, de data 3 de març de 2011, i es va establir un termini d'un mes des de la seua publicació perquè els interessats pogueren interposar les al·legacions o reclamacions oportunes; es va donar publicitat mitjançant un edicte en l'Ajuntament d'Alcoi.  
Així mateix, es va complir al tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, modificada per la Llei 4/1999, informant tots aquells limítrofs i ocupants de la via pecuària de l'exposició al públic del referit expedient, i se'ls va atorgar un termini de quinze dies per a al·legar i presentar tots els documents i justificants que estimaren pertinents.  
  
4. Una vegada finalitzat el termini d'exposició i audiència pública, es van presentar al·legacions per part de Miguel Juan Payá Barceló, Luis Moltó Molina i Ramón Gisbert Abad; i Hugo Mas Gisbert, en representació de Mª Ángeles Gosálbez Soler.  
I una vegada enviada als al·legants còpia dels informes les al·legacions presentades, Hugo Mas Gisbert, per mitjà d'un escrit presentat el dia 10 d'agost de 2011, i Ramón Gisbert Abad, el dia 1 d'agost de 2011, van manifestar, en relació amb l'escrit rebut, que es reafirmaven en les manifestacions exposades al llarg d'este expedient. A estes segones al·legacions, la Direcció Territorial d'Alacant va tornar a enviar còpia de l'informe estos escrits on es ratifica en tot allò exposat en els informes a les al·legacions presentades, el contingut dels quals es dóna ací per reproduït.   
Tot això degudament notificat als al·legants, per mitjà de correu certificat amb justificant de recepció, al domicili per ells designat als efectes de notificacions.  
5. Amb data 4 de novembre de 2011, l'instructor de l'expedient FOVARIOS/03/2008 emet un informe desfavorable a les al·legacions mencionades anteriorment i favorable a l'aprovació de la revisió de la classificació de la via pecuària assegador del Troncal en el terme municipal d'Alcoi, d'acord amb la proposta de revisió i els plans que consten en l'expedient, i les seues característiques aprovades en l'Orde de la Conselleria de Medi Ambient el dia 16 de febrer de 1993, són les següents: Denominació: assegador del Troncal. Longitud: 7778 metres. Amplària: 17 metres.  
En la proposta de revisió de l'assegador del Troncal, el tècnic instructor de l'expedient proposa la següent descripció del traçat de la via pecuària que és el mateix que el de la classificació vigent, i es du a terme l'actualització del seu traçat, que es descriu en l'annex d'esta orde.  
6. Amb data 30 de novembre de 2011, la directora territorial d'Alacant dicta proposta de resolució favorable a l'aprovació de la revisió de la classificació de la via pecuària assegador del Troncal en els termes assenyalats en l'informe de l'instructor mencionat anteriorment.  
  
7. Amb data 12 de desembre de 2011, té entrada en el Registre auxiliar de Francesc Cubells d'esta conselleria, ofici de la directora territorial d'Alacant, de data 30 de novembre de 2011, acompanyat de l'expedient FOVARIOS/03/2008 de revisió de la classificació de la via pecuària assegador del Troncal.  
8. Amb data 13 d'abril de 2012, la tècnic del Servici d'Ordenació i Gestió Forestal, amb el vistiplau del cap de secció de Gestió Forestal, de data 26 de juliol de 2012, emet un informe favorable al manteniment del traçat actual i a l'actualització de la seua descripció, segons la proposició de revisió de la classificació de desembre de 2010.  
  
9. Vista la proposta del director general de Gestió de Medi Natural, de data 9 d'agost de 2012, de no aprovar la revisió de la classificació de la via pecuària assegador del Troncal, que discorre pel terme municipal d'Alcoi, sol·licitada per Hugo Mas Gisbert, en nom i representació de María de los Ángeles Gosálbez Soler, al no acreditar que el traçat de la via pecuària mencionada no transcorre per terrenys de la masia denominada Racó de Santa Anna.  
Aprovar l'actualització de la descripció del traçat de la via pecuària assegador del Troncal que discorre pel terme municipal d'Alcoi, aprovat mitjançant orde de la Conselleria de Medi Ambient el dia 16 de febrer de 1993, segons la proposició de revisió de la classificació de l'instructor de l'expedient de desembre de 2010.  
Que la Direcció Territorial d'Alacant alce la paralització cautelar de la tramitació dels expedients de modificació de traçat de l'assegador del Troncal al seu pas per les masies denominades Racó de Pellicer expedient FOCUPAP/11/2006 i Mas de Pardines expedient FOCUPAP/12/2006, finques limítrofs amb la de la sol·licitant, localitzades en la mateixa zona, objecte de la reclamació sobre la vigent classificació.  
  
10. Vist l'informe de l'Advocacia General de la Generalitat, de data 19 de setembre de 2012, remés a la Direcció General de Medi Natural en data 21 de setembre de 2012.  
  
Fonaments de dret  
1. De la documentació escrita i gràfica que es troba en l'expedient FOVARIOS/03/2008 de revisió de la classificació de la via pecuària assegador del Troncal, es constata:  
Que el sol·licitant sosté que hi ha un error del traçat de la via pecuària assegador del Troncal al seu pas per terrenys de la masia denominada Racó de Santa Anna, la classificació del qual es determina mitjançant Orde de la Conselleria de Medi Ambient, de 16 de febrer de 1993, que aprova la classificació de les vies pecuàries d'Alcoi, ja que al·lega que mai ha discorregut per la dita finca, perquè sobre esta tan sols hi ha una servitud de pas constituïda a favor de l'heretat de Pardines, per mitjà d'escriptura atorgada de data 15 d'octubre de 1891.  
No obstant això, l'instructor de l'expedient assenyala, en l'apartat octau de les conclusions de la proposició de revisió (desembre de 2010), que no ha trobat en la documentació existent, informació de pes per a corregir el traçat.  
Així mateix, amb data 4 de novembre de 2011, emet un informe desfavorable a la sol·licitud de revisió de la classificació de la via pecuària assegador del Troncal, que discorre pel terme municipal d'Alcoi, però favorable a l'aprovació de la revisió de la classificació de la via pecuària assegador del Troncal en el terme municipal d'Alcoi per mitjà de l'actualització del seu traçat, que es descriu en l'annex a la present orde.  
2. De conformitat amb l'article 7 de la Llei 3/1995, de 23 de març, de Vies Pecuàries, establix que la classificació és l'acte administratiu de caràcter declaratiu en virtut del qual es determina l'existència, l'amplària, el traçat i la resta de característiques físiques generals de cada via pecuària.  
El punt 2.3.1 de la Instrucció de 13 de gener de 2012, de la Direcció General del Medi Natural, sobre vies pecuàries (DOCV núm. 6694/18.01.2012) assenyala com a criteri que correspondrà la revisió i actualització de la classificació de les vies pecuàries en aquells casos en què s'aprecien errors de traçat o amplària, o no s'adeqüen a la realitat del terreny o a la realitat històrica de la Comunitat Valenciana. En estos dos últims casos, es procedirà a una regularització per mitjà d'una nova classificació.  
A través del procediment d'actualització de les classificacions es determinarà el traçat i l'ample de les vies pecuàries que resulten dels antecedents històrics i documentals, així com de les situacions jurídiques consolidades, i el traçat i/o la seua amplària es podran modificar basant-se en la documentació mencionada anteriorment.  
3. Vistos els preceptes legals mencionats i la resta de concordant i pertinent aplicació, fent ús de les atribucions que em conferix el Reglament Orgànic i Funcional de la Conselleria d'Infraestructures, Territori i Medi Ambient, aprovat per Decret 112/2011, de 2 de setembre, del Consell, (DOCV núm. 6602/ 06.09.2011).  
  
ORDENE  
  
Article 1  
No aprovar la revisió de la classificació de la via pecuària assegador del Troncal, que discorre pel terme municipal d'Alcoi, sol·licitada per Hugo Mes Gisbert, en nom i representació de María de los Ángeles Gosálbez Soler, al no acreditar que el traçat de la via pecuària mencionada no transcorre per terrenys de la masia Racó de Santa Anna.  
  
Article 2  
Aprovar l'actualització de la descripció del traçat de la via pecuària assegador del Troncal, que discorre pel terme municipal d'Alcoi, classificada mitjançant Orde de la Conselleria de Medi Ambient el dia 16 de febrer de 1993, segons la proposició de revisió de la classificació de desembre de 2010, que es descriu en l'annex de la present orde.  
  
  
Article 3  
Que la Direcció Territorial d'Alacant alce la paralització cautelar de la tramitació dels expedients de modificació de traçat de l'assegador del Troncal al seu pas per les masies Racó de Pellicer (FOCUPAP/11/2006) i Mas de Pardines (FOCUPAP/12/2006), finques limítrofs amb la de la sol·licitant, localitzades en la mateixa zona, objecte de la reclamació sobre la vigent classificació.  
  
DISPOSICIÓ FINAL  
  
Primera  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 10 d'octubre de 2012  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
  
ANNEX  
  
Descripció del traçat de la via pecuària núm. 9 assegador del Tronca  
  
Procedent del veí terme municipal d'Ibi, entra a Alcoi pel lloc on es troba la cava del Barber, antiga construcció per a guardar neu. Adopta direcció N-NO, en descens per àrea de bosc baix, cap al Mas de Bonavista.  
Poc més avant agafa el camí del mas anterior, supera un encreuament i arriba a la casa, que deixarà a l'esquerra. Continua en descens per àrea de bosc i creua un camí. A continuació arriba a la intersecció de dos camins; en este punt es troba la font de Pellicer. Pren ara el camí que conduïx al Racó de Pellicer. La casa la deixarà a l'esquerra.  
  
Prosseguix pel camí i supera un nou encreuament i deixa immediatament la casa del Racó de Santa Anna a l'esquerra. Avança pel camí cap al Mas de Pardines entre camps de cultiu. Este últim mes quedarà a l'esquerra; a la dreta queda la font de Pardines.  
Continua pel camí. Creua un barranc, i se li separa en este punt, pel marge dret, l'assegador de Vistabella (21). Descendix pel camí amb direcció NE, porta a la dreta camps de cultiu i a l'esquerra el barranc.  
  
Travessa el riu Polop i ix a una pista a l'altura de la casa del Racó de Payà. Seguix per la pista cap a la carretera C-3313 i la casa anterior queda a la dreta. Al seu pas queda el Mas del Troncal de Llevant a la dreta, un poc separat de la via pecuària.  
Arriba a la carretera C-3313 i passa a discórrer per ella entre els quilòmetres 10,140 i 9,950 aproximadament i l'abandona per l'esquerra just en l'encreuament dels camins que porten al Mas del Troncal de Llevant i al corral del Troncal.  
La via pecuària agafa aleshores el camí que conduïx al corral del Troncal i avança per ell amb direcció NO, en este primer tram en zona de camps de cultiu i fruiters. Poc després discorrerà en àrea de pins. Deixa el corral del Troncal a la dreta, junt amb la urbanització Montesol, i la casa del Guarda, a la dreta; uns metres més avant superarà l'encreuament de la pista amb el barranc de la Borra o dels Pous.  
  
Continua en ascens de la mateixa manera en què ve i arriba a un tallafoc que és el límit de la forest d'utilitat pública denominada Sotarroni. Entra en esta forest pel molló número 27. Prosseguix per àrea de bosc, seguint el camí, primer en ascens i després en pla. Creua la pista de la muntanya Sotarroni, i a la seua esquerra queda un desaigüe. Ascendix amb direcció NO, entre pins, fins a arribar a un tallafoc que fa de límit de la forest pública.  
En el punt anterior se li unix un camí per l'esquerra. A la dreta queda el molló de la forest de la Sotarroni número 67 i, a l'esquerra, el número 66. Finalitza ara el seu recorregut per Alcoi, i continua pel terme veí de Bocairent (València).   
Té una longitud aproximada de 7.400 metres i una amplària legal de 17 metres. Es proposa com necessària una amplària variable entre 10 i 12 metres.